钦定古今图书集成/明伦汇编/官常典/第142卷 > 鄂 邘〈按鄂邘各为一国西伯以脯鄂侯致叹何至败耆之明年遂伐之玩二纪自明〉
## 钦定古今图书集成/明伦汇编/官常典/第142卷 > 鄂 邘〈按鄂邘各为一国西伯以脯鄂侯致叹何至败耆之明年遂伐之玩二纪自明〉

帝《辛脯鄂侯》：

按《史记·殷本纪》：“纣以西伯昌、九侯、鄂侯为三公。九侯
有好女，入之纣。九侯女不憙淫，纣怒杀之，而醢九侯。
鄂侯争之彊，辨之疾，并脯鄂侯。西伯昌闻之窃叹。崇
侯虎知之，以告纣，纣囚西伯羑里。”

〈注〉《徐广》曰：“鄂”，一作“邘”，音于。野王县有邘城。

按《周本纪》：西伯败耆国，殷之祖伊闻之惧，以告帝纣。
纣曰：“不有天命乎？是何能为？”明年，伐邘。

〈注〉《徐广》曰：“邘城在野王县西北，音于。”

按：《竹书纪年》：“帝辛三十四年，周师取耆及邘。”